Илдус Диндаров

**Илдус Диндаров**, Илдус Гали улы Диндаров (*[[1949 ел]]ның [[15 март]]ы, [[ССРБ]], [[РСФСР]], [[ТАССР]], Октябрь районы, [[Биккол]]*) — шагыйрь, журналист. Татарстанның язучылар (*[[2009 ел]]дан*) һәм ССРБ (ТАССР)  журналистлар (*[[1983 ел]]дан*) берлекләре әгъзасы. Татарстанның атказанган мәдәният хезмәткәре (*[[2009 ел|2009]]*). Саҗидә Сөләйманова премиясе лауреаты (2023).

## Тәрҗемәи хәле
1949 елның 15 мартында Татарстан АССР Октябрь (*[[1997 ел]]дан* Нурлат) районы Биккол авылында укытучылар гаиләсендә дүртенче бала булып туган. Әтисе Гали Галимдар улы, чыгышы белән Ырынбур өлкәсе Богырыслан шәһәреннән, педагог, журналист, район газетасы мөхәррире; әнисе Гыйззелбәнат Вәлиәхмәт кызы, башлангыч сыйныфлар укытучысы. Балачактан тормышын журналистика һәм әдәбият белән бәйли. Туган авылында җидееллык мәктәпне, Нурлатның 1нче урта мәктәбен, Казан дәүләт университетын (*[[1974 ел|1974]]*), Ленинград Югары фирка мәктәбен (*[[1990 ел]]дан Ленинград политология институты, [[2010 ел]]дан РФ Президенты каршындагы РФ халык хуҗалыгы һәм дәүләт хезмәте академиясе филиалы*) (*[[1986 ел|1986]]*) тәмамлаган. Кыргыз ССРда армия хезмәтендә була.
1967 елда 18 яшьлек егет чагында «Авыл таңнары» газетасында (*[[Аксубай районы|Аксубай]]*) рус теленнән татар теленә тәрҗемәче була. Түбән Камада химия комбинаты төзелешендә катнаша. КПССның Октябрь райкомында эшли. Норлат районы «Дуслык» газетасы мөхәррире урынбасары була, 1986—1987 елларда Минзәлә районы «Коммунизм таңы» (*[[1991 ел]]дан* «Минзәлә») газетасын җитәкли. 1991 елдан Нурлат шәһәрендә «Ватаным Татарстан» газетасының (Аксубай, Чирмешән, Нурлат районнары буенча) үз хәбәрчесе булып эшли. 1998—2002 елларда «Шәһри Казан» газетасында эшли.

## Иҗаты

Җиде китап авторы. Төрле жанрларда көчен сынап карый: лирик парчалар, юмористик хикәяләр, мәсәлләр яза. Шигырьләре кешенең күңел кичерешләре, туган җир, туган авыл, туган тел, туган табигать турында. Күп кенә шигырьләренә һәвәскәр композиторлар көйләр язган: «Туган авылым- Биккол» (*Ренат Шаһиев көе*), «Абага чәчәге», *Йолдыз яктысы*, «Нурлатым – Нурлы атым» (*өч җырның да көй авторы — Тәлгат Бәдыйгин*) һ. б.

## Китаплары
* Нурлат йолдызлыгы (*күмәк җыентык*)
* Гомер фасыллары (2007)
* Кунел яктысы (2009)
* Язмышлар балкышы – Бикколым (2010)
* Җәй кайда кышлый (2011)
* Зиреклем - туган жирем (2012, Казан: «Рухият», мөхәррире Галимҗан Гыйльманов)
* Үз ягымда (*кереш сүз*: Айдар Хәлим. Казан: ТКН, 2014. ISBN 978-5-298-02785-4)
* Норлат җиренең атаклы кешеләре (2 томда, 2017)
* 2019 ― «Чорлар чатында».
* 2022 ― яңа китабы Норлат районы Кәкре Атау авылыннан булган Минталип Миңнехановның тормышы һәм данлыклы хезмәт юлы турында сөйли.

## Бүләкләре, мактаулы исемнәре
* 2009 — Татарстанның атказанган мәдәният хезмәткәре. 
* 2012 — «Бәллүр каләм» республика журналистлар бәйгесендә «*Китап авторы-журналист*» номинациясендә җиңүче — «Зиреклем-туган җирем» (*[[2012 ел|2012]]*) китабы өчен.
* 2017 — «Фидакарь хезмәт өчен» медале (*[[Татарстан]]*) — *«массакүләм мәгълүмат чараларын үстерүгә керткән зур өлеше, озак еллар иҗтиһатлы эшләве өчен»*.
* 2023 — Саҗидә Сөләйманова премиясе ― «Торна күзе» повестьлар һәм хикәяләр җыентыгы өчен кызыксындыру премиясе
## Гаиләсе
Хатыны Сәкинә. Улы Айваз Диндаров, тарих фәннәре кандидаты. Кызы Гөлнара (Нургатина), укытучы. Оныгы Илмира.

## Искәрмәләр

## Әдәбият
# Җир селкетеп чапкан атлар. «Мәйдан», 2009 ел, апрель, 85-86нчы битләр.

## Сылтамалар

*  И. Диндаровның «Ватаным Татарстан»да чыккан язмалары исемлеге
* *Наилә Шәрәпова.*   Презентация. «Ильдус Диндаров иҗаты» 
*  Нурлат йолдызлыгы. Илдус Диндаров
*  Илдус  Диндаровның «Мой мир»дагы сәхифәсе

## Моны да карагыз

Төркем:Казан дәүләт университетын тәмамлаучылар
Төркем:Әлифба буенча язучылар
Төркем:Татар язучылары
Төркем:Татарстан язучылары
Төркем:Татар шагыйрьләре
Төркем:Татарстан шагыйрьләре
Төркем:Татар журналистлары
Төркем:Татарстан журналистлары
Төркем:Мөхәррирләр
Төркем:Татарстанның атказанган мәдәният хезмәткәрләре
Төркем:«Бәллүр каләм» бәйгесе җиңүчеләре
Төркем:Саҗидә Сөләйманова премиясе лауреатлары